[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 25.5.2007

COM(2007) 294 τελικό

2006/0005 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ δυνάμει του άρθρου 251 παράγραφος 2, τρίτο εδάφιο, στοιχείο γ) της συνθήκης ΕΚ, σχετικά με τις τροπολογίες του Ευρωπαϊκού Κοινοβουλίου στην κοινή θέση του Συμβουλίου για την πρόταση σχετικά με

ΟΔΗΓΙΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την αξιολόγηση και διαχείριση των πλημμυρών

ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣσύμφωνα με το άρθρο 250, παράγραφος 2 της συνθήκης ΕΚ

2006/0005 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ δυνάμει του άρθρου 251 παράγραφος 2, τρίτο εδάφιο, στοιχείο γ) της συνθήκης ΕΚ, σχετικά με τις τροπολογίες του Ευρωπαϊκού Κοινοβουλίου στην κοινή θέση του Συμβουλίου για την πρόταση σχετικά με

ΟΔΗΓΙΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την αξιολόγηση και διαχείριση των πλημμυρών

(Κείμενο που παρουσιάζει ενδιαφέρον για τον ΕΟΧ)

1. Ιστορικό

Διαδικασία

- Στις 18 Ιανουαρίου 2006 η Επιτροπή υπέβαλε πρόταση οδηγίας του Ευρωπαϊκού Κοινοβουλίου και του Συμβουλίου[1] για την αξιολόγηση των πλημμυρών, προκειμένου να εγκριθεί μέσω της διαδικασίας συναπόφασης, όπως ορίζεται στο άρθρο 251 της συνθήκης ΕΚ.

- Η Ευρωπαϊκή Οικονομική και Κοινωνική Επιτροπή γνωμοδότησε στις 17 Μαΐου 2006.

- Το Ευρωπαϊκό Κοινοβούλιο έλαβε θέση σε πρώτη ανάγνωση στις 13 Ιουνίου 2006.

- Το Συμβούλιο ενέκρινε την κοινή θέση του στις 23 Νοεμβρίου 2006.

- Το Ευρωπαϊκό Κοινοβούλιο έλαβε θέση σε δεύτερη ανάγνωση στις 25 Απριλίου 2007.

Στόχος της πρότασης της Επιτροπής

Στόχος της πρότασης είναι η διαμόρφωση πλαισίου για την αξιολόγηση και διαχείριση των κινδύνων πλημμυρών, με στόχο τον περιορισμό των επιβλαβών συνεπειών τους για την υγεία του ανθρώπου, για το περιβάλλον, για την πολιτιστική κληρονομιά και για τις οικονομικές δραστηριότητες στην Κοινότητα.

2. Σχόλια της Επιτροπήσ

2.1. Γενικά

Στις 25 Απριλίου 2007, Ευρωπαϊκό Κοινοβούλιο υιοθέτησε 26 από τις 69 τροπολογίες που υπεβλήθησαν.

Οι 26 τροπολογίες που υιοθέτησε το Κοινοβούλιο αποτελούσαν τμήμα συμβιβαστικής δέσμης που συμφωνήθηκε με το Συμβούλιο. Η Επιτροπή είναι σε θέση να δεχθεί πλήρως τις εν λόγω 26 τροπολογίες.

2.2. Λεπτομερή σχόλια

Η Επιτροπή είναι σε θέση να δεχθεί τις τροπολογίες 43 έως 52 που αφορούν αιτιολογικές σκέψεις, δεδομένου ότι αποσαφηνίζουν διατάξεις της οδηγίας που τη συνδέουν με την οδηγία-πλαίσιο για τα ύδατα (2000/60/EΚ) και τον ρόλο της αλλαγής του κλίματος, τη διαχείριση της κοίτης πλημμυρών, την περιβαλλοντική ρύπανση, την επίδειξη αλληλεγγύης σε κοινές ποτάμιες λεκάνες και τη χρήση των βέλτιστων διαθέσιμων τεχνικών.

Όσον αφορά τις ουσιώδεις διατάξεις, η Επιτροπή δέχεται τις τροπολογίες 53 έως 69 δεδομενου ότι βελτιώνουν την κοινή θέση, ενισχύοντας:

- τον προβληματισμό για τις μελλοντικές πλημμύρες, συμπεριλαμβανομένων των εκτιμήσεων για την αλλαγή του κλίματος, για τα υφιστάμενα αντιπλημμυρικά μέτρα και για τις κοίτες πλημμυρών στο πλαίσιο της προκαταρκτικής εκτίμησης κινδύνου πλημμυρών και επιβεβαιώνοντας το 2001 ως το έτος διενέργειας της εν λόγω εκτίμησης (τροπολογίες 53-58, 66)·

- τις απαιτήσεις χαρτογράφησης για άλλες σημαντικές πηγές ρύπανσης (τροπολογία 59)·

- τα σχέδια διαχείρισης του κινδύνου πλημμυρών όσον αφορά τη διαχείριση της κοίτης πλημμυρών και τις αειφόρους πρακτικές χρήσεων γης, την αλληλεγγύη και την ιεράρχηση (τροπολογίες 60-61, 68, 69)·

- τον συντονισμό με την οδηγία πλαίσιο για τα ύδατα (2000/60/EΚ) (τροπολογίες 62-63)·

- τη διαδικασία επιτροπολογίας (τροπολογίες 64-65), και·

- την εξέταση, στην σχετική με την εφαρμογή έκθεση της Επιτροπής, των ενδεχόμενων συνεπειών της αλλαγής του κλίματος (τροπολογίες 67).

- This is another empty line.

2.3. Τροποποιημένη πρόταση

Δυνάμει του άρθρου 250 παράγραφος 2 της συνθήκης ΕΚ, η Επιτροπή τροποποιεί την πρότασή της ως ανωτέρω.

[1] COM(2006)15 τελικό (2006/0005 (COD))